CELEX: C2007/183/16
Language: mt
Date: 2007-08-04 00:00:00
Title: Kawża C-453/05: Sentenza tal-Qorti tal-Ġustizzja (L-Ewwel Awla) tal- 21 ta' Ġunju 2007 (talba għal deċiżjoni preliminari ta' Finanzgericht Berlin-Brandenburg — il-Ġermanja) — Volker Ludwig vs Finanzamt Luckenwalde (Sitt Direttiva — VAT — Kunċett ta' tranżazzjonijiet ta' negozjar ta' kreditu)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/10
            
         Sentenza tal-Qorti tal-Ġustizzja (L-Ewwel Awla) tal-21 ta' Ġunju 2007 (talba għal deċiżjoni preliminari ta' Finanzgericht Berlin-Brandenburg — il-Ġermanja) — Volker Ludwig vs Finanzamt Luckenwalde
   (Kawża C-453/05) (1)
   
   (Sitt Direttiva - VAT - Kunċett ta' tranżazzjonijiet ta' negozjar ta' kreditu)
   (2007/C 183/16)
   Lingwa tal-kawża: Il-Ġermaniż
   Qorti tar-rinviju
   Finanzgericht Berlin-Brandenburg
   Partijiet fil-kawża prinċipali
   
      Rikorrent: Volker Ludwig
   
      Konvenuta: Finanzamt Luckenwalde
   Suġġett
   Talba għal deċiżjoni preliminari — Finanzgericht des Landes Brandenburg — Interpretazzjoni ta' l-Artikolu 13(B)(d)(1) tad-Direttiva 77/388/KE: is-Sitt Direttiva tal-Kunsill tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1), kif emendata — Kunċett ta'“tranżazzjonijiet ta' negozjar ta' kreditu” — Rifjut ta' eżenzjoni ta' kummissjoni mħallsa minn impriża ta' konsulenza għall-amministrazzjoni ta' beni lil konsulent għall-amministrazzjoni ta' beni, li huwa sub-aġent ta' l-istess impriża, bħala rimunerazzjoni għall-konklużjoni ta' kuntratt ta' kreditu, fin-nuqqas ta' relazzjoni kuntrattwali bejn il-konsulent u l-partijiet fil-kuntratt ta' kreditu
   Dispożittiv
   
               1)
            
            
               Iċ-ċirkustanza fejn persuna taxxabbli tanalizza s-sitwazzjoni patrimonjali ta' klijenti prospettivi tagħha sabiex jingħataw krediti, ma tostakolax ir-rikonoxximent ta' negozjar ta' kreditu eżentat mit-taxxa fis-sens ta' l-Artikolu 13B(d)(1) tas-Sitt Direttiva tal-Kunsill tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, jekk, fid-dawl ta' l-elementi ta' interpretazzjoni msemmija qabel, in-negozjar ta' kreditu offert mill-imsemmija persuna taxxabbli għandu jiġi kkunsidrat bħala servizz prinċipali li għalih is-servizz ta' konsulenza patrimonjali huwa anċillari, b'tali mod li dan ta' l-aħħar huwa intaxxat bl-istess mod bħall-ewwel servizz. Hija l-qorti tar-rinviju li għandha tiddetermina jekk dan huwiex il-każ fil-kawża mressqa quddiemha.
            
         
               2)
            
            
               Iċ-ċirkustanza fejn persuna taxxabbli mhijiex marbuta kuntrattwalment ma l-ebda mill-partijiet f'kuntratt ta' kreditu għall-konklużjoni ta' liema hija kkontribwixxiet u ma jkollhiex kuntatt dirett ma' waħda minn dawn il-partijiet ma tostakolax lill-imsemmija persuna taxxabbli milli tipprovdi servizz ta' negozjar ta' kreditu eżentat fis-sens ta' l-Artikolu 13B(d)(1) tas-Sitt Direttiva 77/338.
            
         
      (1)  ĠU C 60 tal-11.3.2006.